วุฒิสภาผ่านวาระ 3 แล้ว พ.ร.บ.เงินกู้ 2 ล้านล้าน
วุฒิอภิปรายมาราธอน โหวตผ่านวาระ 3 เกือบ 3.00 น. ดันร่าง พ.ร.บ.กู้ 2 ล้านล้านด้วยคะแนนเสียง 63 ต่อ 1319 พ.ย. 2556 - รายงานว่า ประชุมวุฒิสภาวันนี้ (19 พ.ย.) เป็นวันที่ 2 ของการพิจารณา ร่างพระราชบัญญัติให้อำนาจกระทรวงการคลังกู้เงินเพื่อพัฒนาโครงสร้างพื้นฐานด้านคมนาคมขนส่งของประเทศ วงเงิน 2 ล้านล้านบาท วาระ 2 เป็นรายมาตราหลังจากเมื่อวานนี้(18 พ.ย.) ที่ประชุมพิจารณาผ่านความเห็นชอบถึงมาตรา 3 โดยที่ประชุมมีมติไม่เห็นชอบเพิ่มถ้อยคำว่า โครงการ ด้วยคะแนน 63 ต่อ 53 เสียง ยึดตามร่างที่ผ่านการพิจารณาจากสภาผู้แทนราษฎร ซึ่งไม่มีถ้อยคำดังกล่าว ส่วนคำว่าแผนงาน เห็นด้วยไม่แก้ไขนิยามศัพท์ ด้วยคะแนน 87 ต่อ 27 เสียง ส่วนคำว่า หน่วยงานของรัฐ เห็นชอบไม่แก้ไขด้วยคะแนน 84 ต่อ 24 เสียง ส่วนคำว่า ยุทธศาสตร์ หน่วยงานเจ้าของโครงการ ผู้สงวนคำแปรญัตติได้ถอนคำเหล่านั้นออกไปทั้งนี้เมื่อวันที่ 18 พ.ย. ประธานสั่งพักการประชุมในเวลา 20.00 น. และการนัดประชุมในวันนี้(19 พ.ย.) จะเป็นการอภิปรายต่อมาตรา 4 ที่ระบุว่ารัฐมนตรีว่าการกระทรวงการคลังรักษาการตามพระราชบัญญัตินี้ทั้งนี้ในการอภิปรายวันนี้ ที่ประชุมได้อภิปรายแสดงความคิดเห็นในมาตรา 6 กว่า 7 ชั่วโมง โดยมาตรา 6 การกำหนดให้เงินที่ได้จากการกู้ให้นำไปจ่ายตามวัตถุประสงค์โดยต้องนำส่งคลังตามกฎหมายว่าด้วยวิธีการงบประมาณและกฎหมายว่าด้วยเงินคงคลัง ซึ่งเป็นประเด็นที่คณะกรรมาธิการวิสามัญเสียงข้างมากได้ทำการแก้ไข เนื่องจากร่างพ.ร.บ.ที่สภาผู้แทนราษฎรส่งมาให้วุฒิสภาไม่ได้กำหนดให้เงินได้จากเงินกู้ต้องเป็นเงินที่ต้องนำส่งคลังตามกฎหมาย ประเด็นสมาชิกวุฒิสภาส่วนใหญ่เห็นด้วยกับการแก้ไขของกรรมาธิการ เนื่องจากเกรงว่าถ้าไม่มีการส่งเงินคืนเข้าสู่คลังนั้นอาจจะทำให้มีการทุจริต ไม่สามารถตรวจสอบได้ อย่างไรก็ตาม ที่ประชุมวุฒิสภาได้มีมติผ่านมาตรา 6 โดยให้คงไว้ตามร่างเดิมของ ส.ส. ไม่มีการแก้ไข ด้วยคะแนน 68 ต่อ 44 เสียงจากนั้นมีการพิจารณามาตรา 7 ที่ประชุมมีมติเสียงข้างมากด้วยคะแนน 66 ต่อ 31 เสียงเห็นชอบมาตรา 7 ที่กำหนด วงเงินกู้ การจัดการเงินกู้ และวิธีการเกี่ยวกับการกู้เงินในแต่ละปีงบประมาณให้เป็นไปตามคณะรัฐมนตรี ยืนตาม คณะกมธ. ส่วนมาตรา 8 ที่กำหนดให้ ค่าใช้จ่ายในการกู้เงินและการออกและการจัดการตราสารหนี้ อาจจ่ายจากเงินที่ตั้งไว้ในงบประมาณรายจ่ายประจำปีหรือเงินกู้รายนั้นก็ได้ โดยที่ประชุมมีมติเสียงข้างมากด้วยคะแนนเสียง 67 ต่อ 29 เสียง เช่นเดียวกันกับ ในมาตรา 9 ที่กำหนดให้อำนาจกระทรวงการคลังปรับโครงสร้างหนี้เงินกู้ โดยการกู้เงินรายใหม่เพื่อชำระหนี้เดิม แปลงหนี้ ชำระหนี้ก่อนถึงกำหนดชำระ ขยายหรือ ย่นระยะเวลาการชำระหนี้ โดยที่ประชุมลงมติเห็นชอบด้วยคะแนน 67 ต่อ 33 เสียงจากนั้น มีการพิจารณาต่อเนื่องในมาตรา 10 ว่าด้วยว่าการปรับโครงสร้างหนี้เงินกู้ โดยที่ประชุมได้มีการลงมติเห็นชอบ ด้วยเสียง 73 ต่อ 29 เสียง ตามร่าง คณะ กมธ.ที่ไม่มีการแก้ไขขณะที่ มาตรา 11 ว่าด้วยการให้มีกองทุนเพื่อบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้ในประเทศตามกฎหมายว่าด้วยการบริหารหนี้สาธารณะ ซึ่งกรรมาธิการไม่มีการแก้ไข ทั้งนี้ผู้ที่สงวนคำแปรญัตติส่วนใหญ่ขอถอนและไม่มีผู้ติดใจอภิปรายที่ประชุมจึงมีมติผ่าน ส่วน มาตรา 12 ว่าด้วยการให้สำนักงานบริหารหนี้สาธารณะดำเนินการเกี่ยวกับการบริหารและจัดการเงินกู้ การเบิกจ่ายเงินกู้ การชำระหนี้ โดย กมธ.ไม่มีการแก้ไข แต่มีผู้เสนอคำแปรญัตติ ทั้งนี้ได้มีการซักถามถึงประเด็นการเบิกจ่ายเงินกู้ตามระเบียบของหน่วยงานราชการ โดยกมธ. ยืนยันว่ารัฐมนตรีว่าการกระทรวงการคลังจะเป็นผู้ที่ดูแลการเบิกจ่ายทั้งหมด จากนั้นได้มีการลงมติโดยเสียงข้างมาก 71 ต่อ 33 เสียงเห็นด้วยกับร่างของคณะกมธ.ที่คงไว้ตามร่างเดิม ขณะที่มาตรา 13 ได้มีการผ่านการพิจารณา โดยคงเนื้อหาไว้ตามร่างเดิม ซึ่งไม่มีการแก้ไข หลังส.ว.ไม่ติดใจอภิปรายต่อมา เวลา 02.50 น. ของวันใหม่ คือวันที่ 20 พฤศจิกายน ที่ประชุมลงมติเห็นชอบ ร่างพ.ร.บ.ให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ หรือ ร่าง พ.ร.บ.เงินกู้ 2 ล้านล้าน วาระ 3 ด้วยคะแนนเสียง 63 ต่อ 13 งดออกเสียง 3 โดยให้มีเนื้อหาให้เป็นไปตามร่างฯเดิม ที่ผ่านสภาผู้แทนราษฎร ทุกมาตราทั้งนี้ในวันที่ 20 พ.ย. ส.ว.ได้ลงมติรับข้อสังเกตร่าง พ.ร.บ. เงินกู้ 2 ล้านล้านจากคณะกรรมาธิการจำนวน 13 ข้อ ด้วยมติ 61 ต่อ 9 เสียง โดยข้อสังเกตดังกล่าวกำหนดให้รัฐบาลดำเนินการหลายประการ เช่น ควรพิจารณาเส้นทางรถไฟสายใหม่ กำหนดเทคโนโลยีที่ชัดเจนขึ้น เตรียมความพร้อมอย่างรอบคอบ และควรประกาศให้สาธารณชนให้รับทราบกรณีเงินโครงการยังไม่ได้เบิกจ่ายเพื่อความโปร่งใสหลังเสร็จสิ้นการลงมติ ตัวแทนฝ่ายค้านยื่นหนังสือให้ประธานวุฒิสภาส่งศาลรัฐธรรมนูญตีความว่าร่างพ.ร.บ.นี้ขัดรัฐธรรมนูญหรือไม่
วุฒิอภิปรายมาราธอน โหวตผ่านวาระ 3 เกือบ 3.00 น. ดันร่าง พ.ร.บ.กู้ 2 ล้านล้านด้วยคะแนนเสียง 63 ต่อ 13 19 พ.ย.
พ.ร.บ.กู้เงิน 2 ล้านล้าน,รัฐสภา,ร่างพระราชบัญญัติให้อำนาจกระทรวงการคลังกู้เงินเพื่อพัฒนาโครงสร้างพื้นฐานด้านคมนาคมขนส่งของประเทศ วงเงิน 2 ล้านล้านบาท,วุฒิสภา